Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: ítéletet”. [21/1996. (V. 17.) AB határozat, ABH 1996, 74, 85–86.] Mindezekbõl következõen egyetértek a többségi
Paragraph Index: 910

d) „A házasság a társadalom legfontosabb sejtje. A nyugati kultúra e fogalom alatt több mint 1000 éve az egy férfi és egy nõ közti kapcsolatot érti. A házasság egy egyedi, átfogó szexuális közösség, amely egyrészt a két nem – férfi és nõ – közti különbségre, másrészt a nemek egyesülésére épül. A házasság a nemek komplementaritásán, tehát azon a heteroszexualitásra biológiailag képesítõ diszpozíción is alapszik, amely minden emberben megvan (függetlenül a mindenkori szexuális hajlamtól). A házasságot a szaporodás univerzális emberi modellje és a család hagyománya alapozza meg. A homoszexuális partneri kapcsolat és a házasság egybevonása nem a házasság fogalmának a „bõvítése” lenne, hanem a teljes átértelmezése, amely fõleg a felnövekvõ generációkat zavarná meg. Csakis a nemek különbözõségén alapuló szexuális közösségben létezik a közösség, a nemiség és a gyermeknemzés közötti természetes összefüggés. Az ember biológiai úton jön létre és léte a túlélésre irányul. Ennek értelmében csak olyan közösségnek van jövõt alkotó potenciálja, amely a nemek egymást kiegészítõ jellegére épül. A házasság a mélyreható különbségeket áthidaló értéknek az egyedi jelképe. Nincsen olyan viszony, amely ilyen mértékben képes volna áthidalni a nemek közt feltáruló szakadékot, és képes volna összekapcsolni a nemzedékeket a házasságból eredõ családban. Ezzel egyedi módon erõsíti a társadalom koherenciáját, összetartását, stabilitását, a békét és a kulturális fejlõdést. Mindezért az államnak az érdekében áll, hogy a házasságnak minden más életformával szemben jogi téren és a nyilvánosság elõtt is elsõbbséget garantáljon.” (Szakértõi vélemény 5. old.) Hasonlóképpen elgondolkodtatónak tartom a következõ gondolatokat is:

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes